CELEX: 62008CN0069
Language: mt
Date: 2008-02-20 00:00:00
Title: Kawża C-69/08: Talba għal deċiżjoni preliminari magħmula mit-Tribunale di Napoli — Sezione Lavoro (l-Italja) fl- 20 ta' Frar 2008 — Raffaello Visciano vs I.N.P.S.

26.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 107/19
            
         Talba għal deċiżjoni preliminari magħmula mit-Tribunale di Napoli — Sezione Lavoro (l-Italja) fl-20 ta' Frar 2008 — Raffaello Visciano vs I.N.P.S.
   (Kawża C-69/08)
   (2008/C 107/30)
   Lingwa tal-kawża: It-Taljan
   Qorti tar-rinviju
   Tribunal di Napoli — Sezione Lavoro
   Partijiet fil-kawża prinċipali
   
      Rikorrent: Raffaello Visciano
   
      Konvenut: I.N.P.S.
   Domandi preliminari
   
               1)
            
            
               L-Artikoli 3 u 4 tad-Direttiva 80/987 (1), ta' l-20 ta' Ottubru 1980, fil-parti fejn jipprevedu l-ħlas tal-pretensjonijiet ta' l-impjegati li jkunu għadhom ma tħallsux il-paga, jippermettu li tali krediti, fil-mument meta jiġu mitluba lill-istituzzjonijiet ta' garanzija, titneħħilhom in-natura inizjali tagħhom ta' paga u jingħataw il-kwalifika differenti ta' benefiċċju għas-sempliċi fatt li l-ħlas tagħhom ġie assenjat mill-Istat Membru lil istituzzjoni ta' previdenza, u li b'hekk fil-liġi nazzjonali it-terminu “paga” jiġi sostitwit bit-terminu “benefiċċju ta' previdenza”?
            
         
               2)
            
            
               Għall-iskop soċjali tad-direttiva, huwa bizzejjed li l-liġi nazzjonali tuża l-kreditu inizjali ta' l-impjegat għal dak li jirrigwarda il-paga bħala sempliċi bażi ta' paragun, fir-rigward ta' liema għandu jiġi stabbilit per relationem il-benefiċċju li għandu jiġi ggarantit bl-għajnuna ta' l-istituzzjoni ta' garanzija, jew hemm bżonn li l-kreditu ta' l-impjegat għal dak li jirrigwarda il-paga fil-konfront tal-persuna li tħaddem li tkun insolventi jkun iggarantit, bl-intervent ta' l-istituzzjoni ta' garanzija, billi jiġi assigurat lilu l-istess kontenut, garanziji, termini u modi ta' eżerċizzju bħal dawk rikonoxxuti lil kull kreditu ta' xogħol ieħor fl-istess sistema legali?
            
         
               3)
            
            
               Il-prinċipji stabbiliti mil-liġi Komunitarja, u b'mod partikolari l-prinċipji ta' ekwivalenza u effettività, jippermettu li fil-konfront tal-pretensjonijiet ta' l-impjegati li jkunu għadhom ma tħallsux il-paga, għall-perijodu rilevanti skond l-Artikolu 4 tad-Direttiva 80/987, tiġi applikata sistema ta' preskrizzjoni inqas favorevoli meta pparagunata ma' dik applikata għall-krediti ta' natura simili?
            
         
      (1)  ĠU L 283, p. 23.